เงินบาทเปิดตลาด 30.16/18บาท/ดอลลาร์
เงินบาทเปิดตลาดเช้านี้อยู่ที่ระดับ 30.16/18 บาท/ดอลลาร์ อ่อนค่าลงเล็กน้อย คาดแกว่งในกรอบแคบไปจนถึงสิ้นปี
24 ธ.ค. 2553

เงินบาทเปิดตลาดเช้านี้อยู่ที่ระดับ 30.16/18 บาท/ดอลลาร์ อ่อนค่าลงเล็กน้อย คาดแกว่งในกรอบแคบไปจนถึงสิ้นปี
นักบริหารเงินจากธนาคารซีไอเอ็มบีไทย เปิดเผยว่า เงินบาทเปิดตลาดเช้านี้อยู่ที่ระดับ 30.16/18 บาท/ดอลลาร์ อ่อนค่าลงเล็กน้อยจากเมื่อวานนี้ที่ปิดตลาดที่ระดับ 30.13/18 บาท/ดอลลาร์
เงินบาทเปิดตลาดปรับอ่อนค่าลงจากเมื่อวานเล็กน้อย แต่แนวโน้มวันนี้คาดว่าเงินบาทจะทรงตัวอยู่ในระดับนี้ตลอดทั้งวัน เนื่องจากบางส่วนในต่างประเทศเริ่มปิดทำการเพื่อเตรียมฉลองวันคริสต์มาส และคาดว่าการทำธุรกรรมต่างๆ จะนิ่งไปตลอดสัปดาห์หน้า เพราะเป็นช่วงสิ้นปี
"วันนี้เงินบาทน่าจะทรงตัวนิ่งๆ ต่างประเทศหลายแห่งเริ่มหยุดทำการแล้ว คาดว่าคงจะนิ่งๆ อย่างนี้ไปจนถึงสิ้นปี" นักบริหารเงิน กล่าว
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 83.06/07 เยน/ดอลลาร์ ส่วนเงินยูโรอยู่ที่ระดับ 1.3120/3122 ดอลลาร์/ยูโร นักบริหารเงิน คาดว่าวันนี้เงินบาทจะเคลื่อนไหวในกรอบแคบๆ ที่ 30.15-30.20 บาท/ดอลลาร์